stanford-oval/wikipedia huggingface dataset:
ג'סי סמולט
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 1991 | A Little Piece of Heaven | סאלם בורדו | סרט טלוויזיה של NBC |
| 1993 | Alex Haley's Queen | סיימון | מיני-סדרה |
| 1993 | המאמן | בילי | פרק: "Piece o' Cake" |
| 1993–1994 | Cro | מייק | דיבוב; 17 פרקים |
| 1994–1995 | On Our Own | ג'סי ג'ריקו | תפקיד ראשי; 20 פרקים |
| 2012 | מינדי | ברי סטסן | פרק: "Josh and Mindy's Christmas Party" |
| 2014 | נקמה | ג'יימי | פרק: "Ashes" |
| 2015–2019 | אימפריה | ג'מאל ליון | תפקיד ראשי (עונות 1–5); 84 פרקים |
| 2016 | הבריחה מג'ורג'יה | ג'וסי | 2 פרקים |
| 2017 | סטאר | ג'מאל ליון | פרק: "The Winner Takes it All" |
הערות שוליים

↑  Jussie Smollett Facts TV Guide
↑  ARIEL KAY, Who Is Jamal on 'Empire'? Jussie Smollett Was in Your Favorite '90s Movies & Is Back on Your New Favorite Show, Jan 7, Bustle
↑  Sandra Gonzalez CNN, 'Empire' star Jussie Smollett attacked in possible hate crime, CNN
↑  https://www.cnn.com/us/live-news/jussie-smollett-charges/index.html, ‏28 במרץ 2019
↑  ארה"ב: השחקן ג'סי סמולט שהורשע בביום פשע שנאה נגד עצמו נשלח לכלא, במרץ 2022 news/article/hjoutgubc, באתר ynet
↑  דניאל אדלסון, בוטלה הרשעתו של כוכב "אימפריה", שיזם וביים תקיפה גזענית נגדו, באתר ynet, 23 בנובמבר 2024
↑  Empire's Jussie Smollett Comes Out to Ellen, באתר Jerry Portwood, ‏9 במרץ 2015
| --- | --- |
בקרת זהויות :  GND: 1208413066  ISNI: 0000 0004 4781 2727  LCCN: no2015040863  MusicBrainz: 8e17fc86-c7a2-449f-a594-4b3946eaa9a3  PIC: 388394  VIAF: 315534255   WorldCat (עם VIAF): 315534255
כביש 669

| --- | --- |

 מידע כללי
 סיווג:  כביש אזורי
 ציר:  כביש רוחב
 אורך:  11.5 ק"מ
 מיקום
 נקודת התחלה:  מחלף בית השיטה
 נקודת סיום:  צומת שלוחות
 
 קואורדינטות:  32°28′36″N 35°29′02″E﻿ / ﻿32.4767°N 35.4839°E﻿ / 32.4767; 35.4839
  מפת מיקום  מפה מפורטת   (למפת עמק בית שאן מוגדלת) כביש 669(למפת עמק בית שאן רגילה) כביש 669(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 669(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 669  he tabBackground:;tabBorder:#aaa;defaultTab:0;
 
כביש 669 הוא כביש רוחב אזורי העובר בעמק חרוד ובעמק בית שאן למרגלות הר הגלבוע. אורכו של הכביש הוא כ-11.5 ק"מ, והוא עוקף את העיר בית שאן מדרום-מערב. הכביש עובר בסמוך למעיינות רבים, בהם מעיינות גן השלושה ופארק המעיינות.
צמתים לאורך הכביש

| ק"מ | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 669 מצפון-מערב לדרום-מזרח
| 0 | מחלף בית השיטה |  | בית השיטה |  כביש 71 |
| 2 | צומת ללא שם |  | חפציבה | כניסה לחפציבה |
| 3 | צומת ללא שם |  | בית אלפא | כניסה לבית אלפא |
| 4 | צומת ללא שם |  | בית אלפא | כביש 6666 |
| 4.5 | צומת ללא שם |  | גן השלושה | כניסה לגן השלושה |
| 6 | צומת ללא שם |  | ניר דוד | כניסה לניר דוד |
| 7 | צומת ללא שם |  | מסילות | כביש 6667 |
| 8 | צומת ללא שם |  | מסילות | כניסה למסילות |
| 9 | צומת ללא שם |  | רשפים | כניסה לרשפים |
| 11 | צומת ללא שם |  | שלוחות | כניסה לשלוחות |
| 11.5 | צומת שלוחות |  | עין הנצי"ב |  כביש 90, כביש 6678 |
ראו גם

כבישי ישראל
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
ריומן סוקונה

| --- | --- |

 הוצאה לאור:  שוישה
 שם ספר:  ג'וג'וטסו קאיסן
 תוכנית טלוויזיה:  ג'וג'וטסו קאיסן
 הופעה ראשונה:  Jujutsu Kaisen #1, "Ryomen Sukuna" ‏(2018)
 יוצרים:  גאג'ה אקוטאמי (אנ')
 דיבוב:  יפן ג'וניצ'י סוואבה ארצות הברית ריי צ'ייס
 מידע
 כינויים:  מלך הקללות
 סטטוס:  מת
 גזע:  בן אנוש (בחייו) רוח מקוללת (לאחר מותו)
 מין:  זכר
 דמויות קשורות
 משפחה:  ג'ין איטדורי (גלגול נשמות של אחיו התאום) יוג'י איטדורי (אחיין) קנג'אקו (גיס; באמצעות השתלטות על אשתו של ג'ין איטדורי)
 אויבים:  סאטורו גוג'ו
ריומן סוקונה (ביפנית: 両面 宿儺; בכתב הפבורן (אנ'): Ryōmen Sukuna) הוא דמות בדיונית ואחד האנטגוניסטים הראשיים של סדרות המאנגה והאנימה "ג'וג'וטסו קאיסן", שנוצרו על ידי המאנגקה גאג'ה אקוטאמי (אנ'). במסגרת עלילות המאנגה והאנימה, סוקונה הוא מכשף מתקופת הייאן, הידועה גם כתור הזהב של הג'וג'וטסו, שהיה ידוע לשמצה כמלך הקללות ובתור המכשף הגדול ביותר שחי אי-פעם. במותו, חילק סוקונה את כוחו העצום בין 20 אצבעות ידיו הכרותות, שהפכו לחפצים מקוללים. בתחילת העלילה, אוכל יוג'י איטדורי את אחת מאצבעותיו של סוקונה, ובכך הופך לכלי קיבול באמצעותו חוזר סוקונה לחיים.
בסדרת האנימה, דמותו של סוקונה מדובבת על ידי ג'וניצ'י סוואבה בדיבוב היפני ועל ידי ריי צ'ייס בדיבוב האנגלי. התנהגותו הסדיסטית והאנטגוניסטית של סוקונה זכתה לשבחי המבקרים, שציינו לחיוב גם את יחסיו הדואליים עם יוג'י.
קונספט ויצירת הדמות

לדברי אקוטאמי, סוקונה הוא "פחות מכשף, ויותר אסון מהלך". דמותו של סוקונה נוצרה עבור המאנגה כדמות אכזרית, נרקיסיסטית, מושחתת ומתנשאת בהשראת הדמות המיתולוגית ריומן-סוקונה (יפ') מאגדות ניהון שוקי, בהן הוא שימש כנמסיס למשפחת יאמטו, אך גם כאל, אם כי דימוייו ככוח שטני נוצר לאחר שקיסרות יפן הכריזה עליו כעל כוח טבע מרושע. משמעות השם "ריומן" פירושה "דו-פרצופי" ביפנית, פירוש אשר ניתן להחיל על הדמות הן באופן מילולי והן באופן פיגורטיבי.
במסגרת עלילת המאנגה, לסוקונה מעולם לא הייתה אישה או משפחה בחייו כמכשף ג'וג'וטסו, וחששו ממנו כמכשף פחות מסאטורו גוג'ו בשל אכזריות עולם הקללות בתקופת חייו. יתר על כן, הצהיר אקוטאמי כי סוקונה הוא חסר-מוסריות לחלוטין וכי הוא "יהרוג כל אחד ברגע", ונהנה מלהקשות על חייו של יוג'י.
ביוגרפיה בדיונית

בתקופת הייאן, שהייתה ידועה גם כתור הזהב של הג'וג'טסו והתרחשה ביפן לפני למעלה מ-1,000 שנים, סוקונה היה מכשף רב-עוצמה שנסגד על ידי כנופיה מעולם התחתון בשם אוראומה.
בתחילת העלילה, מתגלה כי כוחו של סוקונה נחתם לאחר מותו ב-20 אצבעותיו החנוטות, שפוזרו ברחבי העולם. מגומי פושיגורו עוקב אחר האנרגיה הנפלטת מאחת מאצבעותיו אל תיכון סוגיסאווה, בו לומד יוג'י איטדורי. במהלך התקפה של רוחות מקוללות, אוכל איטדורי את האצבע והופך למכשף ג'וג'וטסו כשסוקונה קם לתחייה ומשתמש בו ככלי קיבול. על אף שליוג'י שליטה מלאה על גופו, הוא מסומן ומיועד להוצאה להורג עקב הסכנה שסוקונה מהווה, כשרק חסותו של סאטורו גוג'ו משמשת לו כהגנה יחידה.
כשהוא נמצא במשימה להבסת רוח מקוללת בדרגה מיוחדת, יוג'י נאלץ להעניק לסוקונה שליטה על גופו, במטרה להביס את הרוח. סוקונה מביס אותו בהצלחה, אך מנצל את רגע החירות שניתן לו במטרה לקרוע את ליבו של יוג'י ולנסות להרוג את פושיגורו. כאשר יוג'י נאבק בחזרה במטרה להציל את פושיגורו, הוא מת ופוגש את סוקונה בתוך נשמתו. סוקונה מציע להחזיר את יוג'י לחיים, במחיר עסקה המאפשרת לסוקונה לקבל שליטה קצרה על גופו בהזדמנות נוספת, אותה הוא מנצל במהלך קרב מול מהיטו.
במהלך קשת העלילה "תקרית שיבויה", יוג'י נפצע קשות וג'וגו מאכיל אותו בכוח ברבים מאצבעותיו של סוקונה, שמתעורר שוב והורג אותו לאחר קרב הרסני מאוד ברחבי העיר. סוקונה מתאחד עם אוראומה לאחר הקרב ומצהיר בפניה על תוכניותיו לשוב לחופשי כישות עצמאית. לאחר מכן, מציל סוקונה את פושיגורו ממהורגה, שיקיגאמי שזומן לו, תוך כדי הרס רב של מחוז שיבויה, לפני שהוא משיב ליוג'י הטראומטי את השליטה בגופו.
בהמשך, משתלט סוקונה על גופו של פושיגורו בכוח על ידי כך שהוא משטה בו לבלוע את אחת מאצבעותיו ומתעמת עם מאקי זנין ויוג'י איטדורי לאחר שהם מתעוררים, לפני שהוא נמלט עם אוראומה. במטרה להשתיק לחלוטין את רוחו של פושיגורו, הוא הורג את אחותו טשומיקי, שאחוזת דיבוק על ידי שד רב-עוצמה בשם יורוזו. זמן מה לאחר מכן, מציל סוקונה את קנג'אקו מהתקפה של סאטורו גוג'ו, שזה עתה שוחרר מממלכת הכלא, עמו הוא צריך להילחם בקרב המתוכנן לערב חג המולד.
בקשת "קרב שינג'וקו", לאחר שהחזיר לעצמו את מלוא כוחותיו, סוקונה שב להתעמת מול סאטורו גוג'ו. על אף שהוא מובס לכאורה, סוקונה מסתגל לטכניקת הג'וג'וטסו של גוג'ו והורג אותו. לאחר מכן, סוקונה מאותגר על ידי היימה קשימו, מכשף ג'וג'וטסו אשר מאלץ אותו לחזור לצורתו האמיתית. יוג'י איטדורי מאתגר את סוקונה עוד יותר בעזרת מכשף ג'וג'וטסו בשם הירומי היגורומה, שמשתמש בדומיין שלו על מנת להחליש את כוחו של סוקונה בכך שהוא גורם לו להתמודד עם פשעיו בבית משפט פלילי. סוקונה מחסל את היגורמה ותוקף את יוג'י איטדורי ויוטה אוקקוטסו, אותם הוא משתק. סוקונה ניצל על ידי צמד מכשפים שכרתו ברית עם סוגורו גטו. במהלך קשת זו, מתגלה כי סוקונה אכל את אחיו התאום כשעדיין היו ברחם וכי קאנג'קו השתמש בנשמתו של התאום המת על מנת ליצור את ג'ין איטדורי, מה שהופך את יוג'י לאחיינו של סוקונה.
באמצעות אותן הלהבות שבהן השתמש כדי להביס את ג'וגו ומהורגה, סוקונה הורג את צ'וסו, שמקריב את עצמו על מנת להציל את יוג'י, ונשאר לבדו מול יוג'י לבד בשדה הקרב לפני שאאוי טודו נחלץ לעזרתו של יוג'י. יחד, טודו ואיטדורי מצליחים לפצוע אנושות את סוקונה לפני שדעתו מוסחת על ידי צללית הדומה לסאטורו גוג'ו, ששב לכאורה מהמתים, אך מתגלה הלכה למעשה כיוטה אוקקוטסו, שהשתמש בטכניקת הטמעת המוח של קנג'אקו על מנת להשתלט על גופתו של גוג'ו. לאחר שהם מצליחים לשחרר את פושיגורו משליטתו של סוקונה, הקבוצה מביסה את סוקונה שבוחר במוות במקום להתמזג שוב עם יוג'י.
ביקורות

אפיון דמותו של סוקונה זכה לשבחים באתר "Sportskeeda", שכינה אותו "מעורר יראת-כבוד ומפחיד", כמו גם "נבל האנימה האולטימטיבי". באתר "Polygon" שובח האופן בו הוצג סוקונה כ"סדיסט אכזרי וחסר רגשות". נוסף לכך, תוארה התעוררותו של סוקונה בגופו של יוג'י כ"מגעילה ופנטסטית" כאחת. הכתב דייוויד אקשטיין-שומן מהאתר "UNF Spinnaker" שיבח את הדואליות שבין דמותו לדמותו של יוג'י, וציין כי ”אתה חושב על כל האפשרויות… והם מנצלים את זה עד תום. הקונפליקט והאינטראקציות בין יוג'י וסוקונה הם יצירתיים ומבריקים כאחד. הם משחקים הרבה עם הציפיות שלך.”
הדמות ודיבובו באנגלית על ידי צ'ייס גם הם זכו לשבחים: ”[הוא] מאיר את המסך כרוח מקוללת שזה עתה שבה לתחייה, ריומן סוקונה, כחיה מתנשאת שאינה יודעת שובע אשר נהנית לרעות את פחדם ובשרם של בני האדם וממלאת את פושיגורו בתחושה של אימה מהעתיד לבוא.” דמויותיהם של איטדורי וסוקונה הושוו גם לדמותו של איצ'יגו קורוסאקי ופרסונת ההולו שלו מסדרת המאנגה "בליץ'" עקב הדמיון בין הדמויות, במיוחד בתחילת העלילה; כלוחמים צעירים שמפתחים כוחות על-טבעיים ואלטר אגואים מרושעים במטרה להגן על אנשים מפני מפלצות. "Comic Book Resources" השוו את הפיתוי של איטדורי להשתמש בסוקונה לפיתוייהם של גיבורי שונן אחרים, כדוגמת פרסונת ההולו של איצ'יגו, כאמצעי לניתוח כיצד לכולם יש קונפליקטים פנימיים.
בסקר פופולריות של "Viz Media" שנערך במרץ 2021, נבחר סוקונה לדמות התשיעית הפופולרית ביותר בסדרה. בסקר שני שנערך בדצמבר 2021 על ידי "שונן ג'אמפ השבועי", הוא נבחר לדמות ה-13 הפופולרית ביותר. בטקס פרסי האנימה החמישי של שירות הזרמת האנימה "קראנצ'ירול", זכתה דמותו של סוקונה בפרס "האנטגוניסט הטוב ביותר" וסצנת הקרב שלו נגד סאטורו גוג'ו הייתה מועמדת בקטגוריית "סצנת הקרב הטובה ביותר".
אתה בחרתנו (ניגון)

אתה בחרתנו הוא ניגון שמחה מניגוני חב"ד. זהו אחד הניגונים שלימד הרבי מלובביץ'. הניגון נפוץ גם מחוץ לחסידות חב"ד, מושר בקהילות שונות, וזכה לביצועים רבים.
אודות הניגון

מילות הניגון הן המילים הפותחות את ברכת קדושת היום בתפילת שבע בשלוש רגלים, ראש השנה ויום הכיפורים המפרש את ההודיה של עם ישראל לה' על הבחירה שלהם על ידי הבורא לעם ואחריות לעבוד אותו ולהפיץ את אור האמת לכל האומות.
אתה בחרתנו מכל העמים, אהבת אותנו ורצית בנו ורוממתנו מכל הלשונות, וקידשתנו במצוותיך וקרבתנו מלכנו לעבודתך; ושמך הגדול והקדוש, עלינו קראת
את הניגון לימד הרבי הרבי מלובביץ' את חסידיו בשמחת תורה ה'תשכ"א (1960) קודם תחילת הניגון ציין, שזה מכיל שני בתים, כאשר הבית הראשון מכוון כנגד הצדיקים ואילו הבית השני מכוון כנגד בעלי תשובה, משנת תשכ"ג היה הניגון מושר בחצר הרבי בזמן ששליח ציבור היה מיסים קדושה בחזרת הש"ץ בתפילת שחרית ומוסף של חגים, וכך נהוג בבתי כנסיות של חב"ד בעולם והוא אחד מהניגונים המכוונים אותם נוהגים לנגן בזמנים מיוחדים.
הניגון מופיע בספר הניגונים – חב"ד ניגון מספר רכ"ט (229).
עיבודים מוזיקליים

בתחילת שנות ה-60 של המאה ה-20 הופיע השיר באלבום "ניגוני חב"ד" 2 של ניח"ח, ב־1995 הופיע הניגון באלבום "ניגוני הרבי" של אבי פיאמנטה, ב־2011 הופיע באלבום פסח בירושלים, ב־2015 הופיע הניגון באלבום "צמאה 1" בביצוע אהרן רזאל, ב־2017 הופיע הניגון באלבום "הניגונים" של משה לאופר בביצוע שמחה פרידמן ועוד.
השיר בוצע במהלך השנים גם על ידי אלי מרקוס, בני פרידמן ואחרים.
הערות שוליים

↑  אתה בחרתנו להאזה מתוך תקליט מספר 2 של ניח"ח באתר Chabad.org.
↑  אתה בחרתנו ביוטיוב
↑   אתה בחרתנו, בביצוע אהרון רזאל, סרטון  באתר יוטיוב (אורך: 3:26)
↑  אתה בחרתנו באתר Chabad.org.
| ניגוני חב"ד |
| --- | --- | --- |
| הניגונים המכוונים | "ניגון שלוש תנועות" ■ אדמו"ר הזקן: ניגוני רבי שניאור זלמן • "ארבע בבות" • "אבינו מלכנו" • "אלי אתה" • "כאיל תערוג" • "קול דודי" ■ אדמו"ר האמצעי: "ניגון הקאפעליע" ■ הצמח צדק: "ניגון ההשתטחות" • "ימין ה' רוממה" • "כאיל תערוג" ■ אדמו"ר המהר"ש: "לכתחילה אריבער" ■ אדמו"ר הרש"ב: "ניגון הכנה" • "ניגון רוסטוב" ■ אדמו"ר הריי"צ: "ניגון הבינוני" ■ הרבי מלובביץ': ניגוני הרבי מלובביץ' • "אנעים זמירות" • "אתה בחרתנו" • "דרכך אלוקינו" • "הוא אלוקינו" • "והיא שעמדה" • "כי אנו עמך 1" • "כי אנו עמך 2" • "צמאה לך נפשי" • "צמאה צמאה" • "רחמנא דעני" • "שאמיל" |  |
| ניגונים נוספים | "קול ביער" • "הנשמה יורדת" • "פדה בשלום" • "ניגון לי"ב–י"ג תמוז" • "והריקותי לכם ברכה" • "ניע זשוריצי כלופצי" • "ניגון לחסידי הצמח צדק" • "ניגון הקפות" • "ניגון הכנה" • "ממצרים גאלתנו" • "יעלה תחנוננו" • "ופרצת" • "הצילני נא" • "הושיעה את עמך" • "אך לאלוקים" • "אימתי קאתי מר" • "ניגון מפולטבה" • "שובה השם" • "ניגון הפלפול" |  |
ישנם מעל 500 ניגוני חב"ד, מובאים רק ניגונים נבחרים
כללי: ניח"ח • ספר הניגונים ■ פרויקטים: ניגוני חב"ד (16 אלבומים) • משה לאופר מנגן חב"ד (4 אלבומים) • צמאה (6 אלבומים) ■ אלבומים: ניגון הבעש"ט • אבינו מלכנו • האפ קאזאק • יענקל יענקל
| --- | --- |
בקרת זהויות :  MusicBrainz work: 93b35386-ce38-4d77-82a6-f7415790c283
המהפכה הדיגיטלית

תיאור חזותי של מערכת הקשרים המסועפת בין כתובות IP בחלק קטן מהאינטרנט
המהפכה הדיגיטלית מתייחסת למעבר מטכנולוגיה אלקטרונית-אנלוגית לטכנולוגיה דיגיטלית אשר החל בשנות ה-80 של המאה ה-20.
בדומה למהפכה החקלאית ולמהפכה התעשייתית, המהפכה הדיגיטלית מסמנת את תחילתו של עידן המידע. מרכז מהפכה זו הוא הייצור ההמוני והשימוש הנרחב במעגלי לוגיקה דיגיטלית והטכנולוגיות הנגזרות ממנה, כולל מחשב, טלפון סלולרי, ופקס.
התפתחות הטכנולוגיה לאורך ההיסטוריה > רקע (1947 עד 1979)

בשנת 1947 הומצא הטרנזיסטור, אשר היה לרכיב המפתח במכשירי האלקטרוניקה המודרניים, והוביל את הדרך לפיתוח מחשבים דיגיטליים מתקדמים.
בשנות החמישים והשישים של המאה ה-20 מערכות מחשב נמצאו רק בשימוש של צבאות, אוניברסיטאות, מוסדות ממשל וארגונים מסחריים גדולים. בתחילת שנות ה-70 רשת האינטרנט פותחה על ידי צבא ארצות הברית.
המחשבים האישיים הראשונים יצאו בשנות ה-70, ובמהלך שנות השבעים והשמונים הם הפכו נפוצים יותר ויותר.
התפתחות הטכנולוגיה לאורך ההיסטוריה > שנות השמונים

בשנות ה-80 הושק לראשונה המחשב האישי. במהלך שנות ה-80 חברת מוטורולה השיקה את הטלפון הנייד הראשון.
בשנות ה-80 של המאה ה-20 מחשבים הפכו לראשונה למכשיר מוכר היטב בקרב הציבור הרחב במדינות המפותחות, ומיליוני אנשים החלו לרכוש מחשבים לשימוש ביתי. בין השנים 1982 ל-1994 נרכשו כ-17 מיליון מחשבי קומודור.
בשנת 1989 הציע לראשונה מדען המחשב האנגלי טים ברנרס-לי את ה-World Wide Web אותה יפתח בשנים הבאות.
עד סוף שנות ה-80 ידע במחשבים הפך הכרחי עבור משרות רבות.
התפתחות הטכנולוגיה לאורך ההיסטוריה > שנות התשעים

בשנת 1992 הושק ה-World Wide Web ועד 1996 האינטרנט הפך למיינסטרים כאשר באותה העת בתי עסק רבים ברחבי העולם החלו לראשונה להקים אתרי בית משלהם. עד שנת 1999 כמעט בכל מדינה בעולם היה חיבור לאינטרנט, ומעל למחצית מהאוכלוסייה האמריקנית השתמשה באינטרנט באופן יומיומי.
בעוד שבשנת 1989 רק 15% ממשקי הבית בארצות הברית החזיקו בבעלותם מחשב אישי, עד שנת 2000 51% ממשקי הבית בארצות הברית החזיקו בבעלותם מחשב אישי.
במהלך שנות ה-90 הטלפונים הסלולריים הפכו לנפוצים במדינות המערב.
התפתחות הטכנולוגיה לאורך ההיסטוריה > העשור הראשון של המאה ה-21

בתחילת העשור, הטלפונים הסלולריים הפכו נפוצים בעולם כמו מחשבים אישים. הטלפונים הסלולריים הפכו גם הרבה יותר מתקדמים מאשר הטלפונים הסלולריים שהיו נפוצים בשנות ה-90.
בעוד ששליחת הודעות טקסט הייתה אפשרות קיימת בטלפונים הסלולריים בשנות התשעים, פיצ'ר זה הפך נפוץ רק בתחילת שנות ה-2000, כאשר שליחת הודעות טקסט הפכה לתופעה תרבותית.
המהפכה הדיגיטלית הפכה לגלובלית במהלך העשור - בעוד שבשנות ה-90 המהפכה הדיגיטלית השפיעה בעיקר על החברה בעולם המערבי, בעשור הראשון של המאה ה-21 המהפכה הדיגיטלית התפשטה גם להמונים בעולם המתפתח.
בסוף שנת 2005 כמות משתמשי האינטרנט בעולם הגיעה למיליארד, ו -3 מיליארד אנשים ברחבי העולם השתמשו בטלפונים סלולריים עד סוף העשור. HDTV הפך לפורמט הטלוויזיה התקני במדינות רבות עד סוף העשור.
התפתחות הטכנולוגיה לאורך ההיסטוריה > העשור השני של המאה ה-21

ב-2012 היו מעל ל-2 מיליארד משתמשי אינטרנט בעולם - פי שניים מכמות משתמשי האינטרנט ב-2007.
ב־2015 כמות משתמשי האינטרנט שמתחברת לאינטרנט באמצעות מחשבי לוח וטלפונים חכמים עלתה על כמות משתמשי האינטרנט שמתחברת לאינטרנט באמצעות מחשבים אישיים. ב-2016 מחצית מאוכלוסיית העולם הייתה מחוברת לאינטרנט.
טכנולוגיות אנלוגיות שהוחלפו בטכנולוגיות דיגיטליות

טכנולוגיות אנלוגיות שהוחלפו בטכנולוגיות דיגיטליות (העשור שמצוין להלן הוא העשור בו הטכנולוגיה הדיגיטלית הפכה לצורה הדומיננטית).
מחשב אנלוגי ← מחשב דיגיטלי (שנות ה-50)
טלקס ← פקס (שנות ה-80)
גליל פונוגרף (אנ'), תקליט גרמופון, וקלטת שמע ← תקליטור (שנות ה-80 וה-90, על אף שישנה עליה במכירות של תקליטי גרמופון בעשור השני של המאה ה-21)
VHS ← ‏DVD (העשור הראשון של המאה ה-21)
צילום אנלוגי (סרט צילום) ← צילום דיגיטלי (שנות ה-2000)
צילום סרטי קולנוע אנלוגי (סרטי פילם (אנ')) ← צילום סרטי קולנוע דיגיטלי (אנ') (העשור השני של המאה ה-21)
טלוויזיה אנלוגית ← טלוויזיה דיגיטלית(אנ') (העשור השני של המאה ה-21)
טלפון סלולרי אנלוגי (1G) ← טלפון סלולרי דיגיטלי (2G) (שנות ה-90)
מדחום אנלוגי ← מדחום דיגיטלי (העשור השני של המאה ה-21)
משקל שקילה אנלוגי ← משקל שקילה דיגיטלי
טכנולוגיות אנלוגיות שנמצאות בדעיכה:
מברקים
מכונת כתיבה
פקס
טלפון קווי(אנ')
טלפון ציבורי
טכנולוגיות אחרות שנעלמו בהשפעת המהפכה הדיגיטלית. (הסיווג אנלוגי-דיגיטלי אינו חל על אלה):
מסכי CRT (העשור השני של המאה ה-21)
צגי פלזמה (העשור השני של המאה ה-21)
גרסאות משודרגות שיצאו לטכנולוגיות הדיגיטליות לאורך השנים
מחשב שולחני ← מחשב נישא ← טאבלט
דיסקים מסוג DVD ← דיסקים מסוג Blu-ray ← דיסקים מסוג 4k Blu-ray
2G ‏← ‏3G ← ‏4G‏ ← 5G
טלפון סלולרי ← טלפון חכם
שעון דיגיטלי ← שעון חכם
השפעות חברתיות-כלכליות

היבטים חיוביים למהפכה הדיגיטלית כוללים יכולת לשמור על קשר הדוק יותר, תקשורת קלה יותר, וחשיפת מידע שבעבר משטרים טוטליטריים היו מסוגלים להסתיר בקלות רבה יותר. מיצ'יו קאקו ציין בספרו "הפיזיקה של העתיד" כי כישלון הניסיון להפיל את שלטונו של מיכאיל גורבצ'וב ב-1991 נבע בעיקר מקיומן של טכנולוגיות כמו מכשיר הפקס והמחשב שחשפו מידע מסווג. התקוממויות האביב הערבי נגד השלטון המדכא התקיימו בעיקר הודות לרשתות החברתיות והטלפונים החכמים.
ההשפעה הכלכלית של המהפכה הדיגיטלית לאורך השנים היא עצומה. ללא ה-World Wide Web ‏(WWW), לדוגמה, הגלובליזציה ומיקור החוץ לא היו ברי ביצוע באופן בו הם מתקיימים כיום. המהפכה הדיגיטלית שינתה באופן מהותי את האינטראקציה בין אינדיבידואלים לחברות/תאגידים. חברות אזוריות קטנות קיבלו לפתע גישה לשווקים גדולים בהרבה. מושגים כגון שירותים וייצור לפי דרישה והירידה הדרסטית בעלויות הטכנולוגיה אפשרה חידושים בכל תחומי התעשייה וחיי היומיום.
היבטים שליליים למהפכה הדיגיטלית כוללים בין היתר היחשפות לעודף מידע, עברייני אינטרנט, עלייה במקרים של בידוד חברתי, וצריכה מוגברת של מדיה. בסקר שנערך בארצות הברית על ידי העיתונים The Atlantic ו-National Journal בו השתתפו אישים בולטים בתקשורת האמריקנית, 65% ציינו שהאינטרנט פוגע בעיתונות יותר מאשר הוא תורם לעיתונות משום שהאינטרנט מאפשר לחובבים רבים במיוחד להפוך לעיתונאים, ומשום שהוא גורם להיווצרות כמות גדולה בהרבה של תאוריית קונספירציה.
השפעות חברתיות-כלכליות > שיתוף מידע ופרטיות

המהפכה הדיגיטלית גרמה גם להיווצרות חששות לגבי סוגיית הפרטיות של אינדיבידואלים בעידן הדיגיטלי. היכולת לאחסן כמויות עצומות של מידע מגוון פתחה אפשרויות רבות מבעבר למעקב אחר הפעילויות ותחומי העניין האישיים של אינדיבידואלים.
האינטרנט, ובמיוחד ה-WWW בשנות ה-90, פתח דרכים חדשות לשיתוף תקשורת ומידע. היכולת לשתף מידע בקלות ובמהירות בקנה מידה עולמי הביא עימו סוג חדש של חופש דיבור. לאנשים ולארגונים ניתנה היכולת לפרסם מידע בכל נושא, לקהל גלובלי, במחיר זניח, במיוחד בהשוואה לטכנולוגיות התקשורת שהיו קיימות לפני כן.
המהפכה הדיגיטלית תרמה להיווצרות מיזמים שיתופיים בקנה מידה גדול (למשל, מיזמי פיתוח של תוכנות קוד פתוח, ו-SETI@home). בנוסף, המהפכה הדיגיטלית תרמה להיווצרות קהילות של אנשים בעלי תחומי עניין משותפים (למשל MySpace, ו-Tribe.net). חברות אזוריות קטנות קיבלו בעקבות המהפכה הדיגיטלית גישה לשוק גדול בהרבה.
בעקבות ההתפתחות של האינטרנט, מוסדות חברתיים ודתיים שונים, וכמו גם הורים מודאגים רבים, נבהלו מכך שבעקבות המהפכה הדיגיטלית ישנה צמיחה עצומה בכמות המידע הזמין בנושאים מעוררי מחלוקת כגון פורנוגרפיה, בניית פצצות, אתרים שעוסקים בנושאים רדיקלים, וכולי. החששות של רבים מהחשיפה של החברה, ובפרט החשיפה של צעירים, לתכנים הללו תרמו לאורך השנים לקריאה להפעיל צנזורה או רגולציה על ה-WWW.
השפעות חברתיות-כלכליות > סוגיית זכויות היוצרים בעידן הדיגיטלי

היכולת הנרחבת של הצרכנים לייצר ולהפיץ רפרודוקציות מדויקות ליצירות מוגנות שינתה השפיעה רבות על תעשיית המוזיקה, הקולנוע והטלוויזיה במאה -21.
ראו גם

תרבות דיגיטלית
מידע
קהילה מקוונת
רשת חברתית
הערות שוליים

↑  The Digital Revolution
↑  Phil Ament (17 באפריל 2015). "Transistor History - Invention ogay pronngTransistor". אורכב מ-המקור ב-2011-08-13. נבדק ב-17 באפריל 2015. {{cite web}}:  (עזרה)
↑  "Personal Computer Milestones". נבדק ב-17 באפריל 2015. {{cite web}}:  (עזרה)
↑  "How many Commodore 64 computers were really sold?". pagetable.com. אורכב מ-המקור ב-2016-03-06. נבדק ב-17 באפריל 2015. {{cite web}}:  (עזרה)
↑  https://www.census.gov/prod/2005pubs/p23-208.pdf
↑  "One Billion People Online!". אורכב מ-המקור ב-22 באוקטובר 2008. נבדק ב-17 באפריל 2015. {{cite web}}:  (עזרה)
↑  Tablets, Phones to Surpass PCs for Internet Use in Four Years. PCWorld.
↑  World Internet Users Statistics and 2020 World Population Stats, www.internetworldstats.com
↑  Cyra Master (10 באפריל 2009). "Media Insiders Say Internet Hurts Journalism". The Atlantic. נבדק ב-17 באפריל 2015. {{cite web}}:  (עזרה)
| --- | --- |
בקרת זהויות :  GND: 7854804-4 
מכשירים שאבד עליהם הכלח בעקבות המהפכה הדיגיטלית והמכשור הדיגיטלי שהחליף אותם.
ניגון שלוש תנועות

ניגון שלוש תנועות (או: ג' תנועות; נקרא גם: הניגון המשולש) הוא ניגון חב"די שחיבורו מיוחס להבעל שם טוב, המגיד ממזריטש ורבי שניאור זלמן מלאדי, אשר כל אחד מהם חיבר חלק אחר של הניגון. הניגון מוגדר כ"ניגון דבקות", ומשתייך לסוגה "ניגונים מכוונים".
אודות הניגון

הניגון הוא ללא מילים ומורכב משלוש תנועות. לפי מסורת חב"ד את החלק הראשון חיבר הבעל שם טוב, את החלק השני חיבר המגיד ממזריטש והוסיף על החלק הראשון וניגן את שניהם יחדיו, ואת החלק השלישי חיבר רבי שניאור זלמן מלאדי והוסיף על החלקים הקודמים וניגן את שלושתם יחד. שלוש התנועות בניגון הן דומות, אך שונות אחת מהשנייה, ובכל תנועה יש עליה לטונים גבוהים יותר.
בספר הניגונים חב"ד הניגון מופיע בשני גרסאות, גרסה אחת מופיעה בחלק הראשון שנדפס בשנת תש"ט (1949), ניגון מספר כ' (20), גרסה זו מוכרת יותר. וגרסה שנייה עם כמה שינויים אך מדויקת יותר, הגרסה מופיעה בחלק השני של ספר הניגונים שנדפס בשנת תשי"ז (1957), ניגון מספר קפ"ב (182), גרסה זו פחות מוכרת. בשנת תשט"ו מופיע תווי הניגון בספר 'הניגון והריקוד בחסידות' מאת מאיר שמעון גשורי.
לגבי התנועה הראשונה של הניגון, לפי הרבי מלובביץ' זו תנועת הניגון היחידה הידועה לנו שחיבר הבעל שם טוב בעצמו.
הניגון נחשב אחד מ"עשרת הניגונים המכוונים" שחיבר רבי שניאור זלמן מלאדי. בחסידות חב"ד הניגון הוא הראשון מניגוני האדמורי"ם אותם נוהגים לנגן בזמנים מיוחדים.
לפי לב לייבמן לניגון יש דימוי מסוים לניגון אחר של רבי שניאור זלמן מליאדי הנקרא "ניגון דבקות חב"ד לתפילות ראש השנה" (פריט Q99529154 בוויקינתונים).
אצל הרבי מלובביץ' ניגנו רבות ניגון זה בהתוועדויותיו וכן בזמנים מיוחדים כגון בראש השנה.
עיבודים מוזיקליים

ב־1973 הופיע הניגון בתקליט אלבום "ניגוני חב"ד 11" של ניח"ח, ב-1995 בוצע על ידי אנדי סטטמן כהופעת אורח באלבום "חב"ד קלאסיק 2", ב־1996 הופיע באלבום "אוצר ניגוני חב"ד 1" בהשתתפות הגיטריסט אבי סינגולדה ופטר ורטהיימר (חליל וסקסופון), ב-2015 הופיע באלבום "ניגוני נשיאי חב"ד" בביצוע סולו פסנתרן על ידי ירון גרשובסקי, ב־2017 הופיע הניגון באלבום "הניגונים" של משה לאופר בביצוע של אלי מרקוס, ב־2020 הפיע באלבום "התוועדות" של אברהם לייב בורשטיין.
הניגון בוצע גם על ידי ישראל אדלסון עם כנר וחלילן, וכן על ידי אלי מרקוס.
גרסאות כיסוי: ב־2007 הופיע באלבום עצם הנשמה בביצוע של יאיר כלב, ב־2013 הופיע באלבום יפה כלבנה בביצוע של אביתר בנאי, ב־2015 באלבום צמאה 2 בביצוע של דניאל זמיר. ב־2015 עמיר בניון הוציא גרסת כיסוי וואקלית של הניגון, וקרא לזה "ניגון הבעל שם טוב".
לקריאה נוספת

הרב יואל כהן, בדרכי החסידים חלק ב', עמודים 528–530
כביש 716

כביש 716 הוא כביש אורך בצפון ישראל העובר בעמק יזרעאל, מזרחית לעפולה. אורכו 13 ק"מ והוא מחבר בין צומת יששכר (במפגש עם כביש 71) לצומת נאעורה (במפגש עם כביש 65).
| --- | --- |

 מידע כללי
 סיווג:  כביש אזורי
 ציר:  כביש אורך
 אורך:  13 ק"מ
 מיקום
 נקודת התחלה:  צומת יששכר
 נקודת סיום:  צומת נעורה
 כבישים מסתעפים:  כביש 717
 
 קואורדינטות:  32°38′04″N 35°23′49″E﻿ / ﻿32.6344°N 35.3969°E﻿ / 32.6344; 35.3969
 he
תוואי הכביש

הכביש מתחיל בצומת יששכר במפגש עם כביש 71 ליד עין חרוד. הוא ממשיך לכיוון הר תבור והוא חולף ליד נאעורה וטמרה ומגיע בסוף לכביש 65 בצומת נאעורה.